गुवाहाटी,जुलाइ 4: मंगलबाराव रासियानि Spartak Stadium आव FIFA बुहुम कापनि Round of 16 आव इंगलैंड आरो कोलंबिया नि गेजेराव गेलेनायाव इंगलैंडा कोलंबियाखौ 4-3 आ फेजेनो।
 41 मिनीटाव कोलंबियानि Wilmar Barrios आ गोमो कार्द मोनो आरो मोनबावोब्ला फैबायथानाय गेलेनायाव बाहागो लानो मोन्नाय नंला।  खावसे सम गेलेनायाव मोन्नैबो हान्जाया समान समान जाना थायो।  52 मिनीटाव कोलंबियानि Santiago Arias आ Harry Kane जों foul खालामनायनि गोमो कार्द मोनबावो।  54 मिनीटाव Carlos Sanchez आ Harry Kane खौ सिमानि सिङाव हमथानायनि गोमो कार्द मोनो आरो Panalty जोनो मोनो।  56 मिनीटाव इंगलैंडनि Jordan Henderson आ कोलंबियानि गेलेगिरिफोरजों नांज्लायनायनि थाखाय गोमो कार्द मोनो 57 मिनीटाव इंगलैंडनि Harry Kane आ गल सोनो हानानै 1-0 आव सिगांलांनो हायो।  63 मिनीटाव कोलंबियानि Radamel Falcao आ गोमो कार्द मोनो। 64 मिनीटाव कोलंबियानि Carlos Bacca आ गोमो कार्द मोनो।  69 मिनीटाव इंगलैंडनि Jesse Lingard आ गोमो कार्द मोनो।  बिदिनो गेलेनायनि समआ जोबनानै थाङो आरो 3 मिनीट सम बारायना होयो।  90+3 मिनीटाव कोलंबियानि Yerry Mina या गल सोनो हायो आरो समान समान जाफिनो।  सम दाजाबदेरनायावबो समान समान जानानै थानायलाय पेनालथि जोनो गोनां जायो।  पेनालथिआव इंगलैंडा 3-2 खालामनो हानानै गासै 4-3 आव देरहानो हायो आरो Quarter Final नि थाखाय Qualify जायो।  फैगौ Quarter Final खौ इंलैंडा स्वीडनाजों गेलेगोन। 